Landsretten hjemviste sagen til byretten til foretagelse af fornyet udlæg, da byretten Ikke havde haft grundlag for at ophæve pantefogedudlæg
Ret: Østre Landsret (2. instans)
Faggruppe: Civilsag — Visse kæresager
Sagsemner: Fogedret;
Skat;

/

UDSKRIFT
AF

ØSTRE LANDSRETS RETSBOG
____________

Den 29. august 2008 holdt Østre Landsret møde i retsbygningen, Bredgade 59,
København.

Som dommere fungerede landsdommerne Rosenløv, B. O. Jespersen og Hanne

Harritz Pedersen (kst.), førstnævnte som rettens formand.

Som protokolfører fungerede Medarbejder ved retten.

Der foretoges   

14. afd. kære nr. B-2045-08:

SKAT

Hovedcentret

(Kammeradvokaten v/advokat Lars Dueholm)

mod

Indkærede, tidligere Klager

Ingen var mødt eller indkaldt.

Der fremlagdes kæreskrift af 28. juli 2008 med bilag 1-9, hvorved SKAT

Hovedcentret har kæret Svendborg Fogedrets kendelse af 8. juli 2008 (FS 6-

2799/2008) om ophævelse af udlæg foretaget af pantefogeden ved Skattecenter

Svendborg den 23. maj 2008, fogedret-tens fremsendelsesbrev af 11. august 2008 og

udskrift af retsbogen med den kærede afgø-relse.

De modtagne bilag var til stede.



/

- 2 -

SKAT har nedlagt påstand om, at det af pantefogeden den 23. maj 2008 foretagne

udlæg i indestående på Konto nr. i Fionia Bank A/S, fremmes.   

Indkærede, tidligere Klager, har ikke udtalt sig vedrørende kæren.

Fogedretten har ved sagens fremsendelse henholdt sig til den trufne afgørelse.   

Efter votering afsagdes sålydende

k e n d e l s e:

Det er ubestridt, at der på Indkæredes, tidligere Klager Konto nr. i Fiona Bank A/S

indestår 53.096 kr. Indkærede, tidligere Klager har anført, at beløbet tilhører hans

hustru, Person, hvilket bestrides af SKAT.   

Som udgangspunkt anses indestående på bankkonto lydende på skyldnerens navn for

at tilhøre skyldneren. Dette bestyrkes i sagen navnlig af oplysningen om, at

Indkærede, tidligere Klager den 2. november 2005 over for banken har givet

håndpant i det til enhver tid indestående beløb på kontoen.

Håndpantsætningserklæringen indeholder bl.a. en tvangsfuldbyrdelses-klausul.

Det er herefter ikke bevist, at beløbet tilhører andre end Indkærede, tidligere Klager.

Fogedretten har således ikke haft grundlag for at ophæve pantefogedudlægget. Da

udlægget er ophørt med at eksistere, jf. Højesterets kendelse gengivet i Ugeskrift for

Retsvæsen 1975, side 130, hjemvises sagen til fogedretten til fornyet behandling med

henblik på foretagelse af udlæg i Indkæredes, tidligere Klager formue.

T h i b e s t e m m e s:

Sagen hjemvises til fogedretten til fornyet behandling.   

Kæremålsafgiften tilbagebetales.   

I kæremålsomkostninger skal Indkærede, tidligere Klager inden 14 dage til SKAT

Hovedcentret betale 1.000 kr.   



/

- 3 -

Retten hævet.

(Sign.)